A POLGÁRDI PLIOCÉN CSONTLELET. 57 
I. Emlősök. 
Nem : Mesopithecus WagGw. 
1. Mesopithecus pentelici Wan. A majmok közül Magyarország terüle- 
téről eddig csak ez a faj ismeretes, és pedig PerHő révén,! Baltavárról. Pol- 
gárdiban mindössze egy kitünő állapotban levő fogát találtuk, amely ugyan 
némi tekintetben a roussilloni Dolichopithecus-hoz közelebbállónak látszik, de 
egyelőre, kellő összehasonlító anyag híján, ide sorolom. A kir. Földtani Intézet 
gyűjteményében van a Keletafrikában élő Cercopithecus sabaeus Cuv. egy 
fiatal példányának a koponyája; ennek a felső utolsó zápfoga szintén igen 
hasonlít a polgárdi foghoz. Az előzetes vizsgálatok mindezek alapján arról 
győztek meg, hogy — ha a genus nem is bizonyos — ebben az esetben egy 
igazi cerkófmajommal van dolgunk. Figyelemreméltó, hogy a mai cerkóf- 
majmok erdei állatok, amelyek kiváltképen a folyók mentét keresik fel elő- 
szeretettel. 
Nem: Sorex L. 
2. Sorex sp. Egy apró faj állkapocstöredékei eléggé gyakoriak. 
Nem : CGrocidura WaAGL. 
3. CGrocidura sp. Erőteljes szabású, szép fehérfogú állkapcsok és egyéb 
csontvázrészek. Gyakori. 
Nem: Talpa L. 
4. Talpa sp. Egy kistermetű vakondok jellegzetes felső-karcsontja és egy 
hiányos állkapocs (4 foggal) képviseli eddig a Talpa-nemet, amely az előbbi 
két fajjal és egy — még eddig a genust illetőleg is meghatározatlan dene- 
vérrel — együtt a magyarországi pliocénben teljesen új. 
Nem: Hyaena Zimu. 
5. Hyaena eximia RorH et WaGw. Ez a ragadozó, amelynek a fentebb 
említett rágott csontok összeharapdálásában mindenesetre része volt, a polgárdi 
húsevők közt az lIetitherium-mal együtt a leggyakoribb s inkább az alsóbb 
(2—3.) rétegekben fordult elő. Baltavárról szintén ismeretes. 
Nem: lcetitherium WaAgGx. 
6. Ietitherium cf. hipparionum GERv. Magyarországra nézve teljesen új. 
Több igen szép állkapocstöredék, egyes fogak és néhány végtagcsont képviselik. 
1 PerHő Gy.: Baltavár ősemlőseiről. M. kir. föld. int. évi jelent. 1884-ről, 
"63—64. I. 
